kardosdrur/scandi-wiki huggingface dataset:
Symmetrisk matrix

I lineær algebra er en symmetrisk matrix en matrix, der er sin egen transponerede. En matrix A er derfor symmetrisk, hvis

hvilket indebærer, at A er en kvadratisk matrix. Indgangene i en symmetrisk matrix er symmetriske omkring diagonalen (fra øverste venstre til nederste højre hjørne). Hvis indgangene skrives A = (aij) gælder således, at

for alle indeks i og j.

En matrix kaldes antisymmetrisk (eller skævsymmetrisk), hvis dens transponerede er lig dens negative (formelt AT = −A).

Eksempler 
Den følgende 3×3-matrix er symmetrisk:

Enhver diagonalmatrix er symmetrisk, da alle indgangene, der ikke ligger på diagonalen, er nul.

Egenskaber 
En af de grundlæggende sætninger, der behandler symmetriske matricer er spektralsætningen i det endeligdimensionale tilfælde. Sætningen siger, at enhver symmetrisk matrix med reelle værdier i alle indgange kan diagonaliseres af en ortogonal matrix. Mere eksplicit: Der eksisterer en reel ortogonal matrix Q, så D = QTAQ er en diagonalmatrix.

Et ækvivalent udsagn er, at egenvektorerne af en symmetrisk matrix er ortogonale.

Enhver reel symmetrisk matrix er Hermitisk, og derfor er alle dens egenværdier reelle. (Egenværdierne er indgangene i den ovenstående diagonalmatrix D, og derfor er D entydig bestemt af A med undtagelse af rækkefølgen af indgangene.) I bund og grund svarer det, at en reel matrix er symmetrisk, til at en kompleks matrix er Hermitisk.

Matricer
Joel og Ethan Coen

Joel Coen (født 29. november 1954) og Ethan Coen (født 21. september 1957) er amerikanske filminstruktører, manuskriptforfattere og filmproducere.

Karriere 
Siden debutfilmen Blood Simple i 1984, har Coen-brødrene markeret sig som nogle af Hollywoods mest originale filmskabere. De skriver, instruerer og producerer sammen deres film, der ofte er stiløvelser over gamle Hollywoodproduktioner. Endvidere klipper de dem under det fælles pseudonym Roderick Jaynes.

Film 

 Blood Simple (1984)
 Raising Arizona (1987)
 Miller's Crossing (1990)
 Barton Fink (1991)
 The Hudsucker Proxy (1994)
 Fargo (1996)
 The Big Lebowski (1998)
 O Brother, Where Art Thou? (2000)
 The Man Who Wasn't There (2001)
 Intolerable Cruelty (2003)
 The Ladykillers (2004)
 No Country for Old Men (2007)
 Burn After Reading (2008)
 A Serious Man (2009)
 True Grit (2010)
 Inside Llewyn Davis (2013)
 Hail, Caesar! (2016)

Priser 
Coen-brødrene har vundet flere prestigefyldte filmpriser heriblandt Den Gyldne Palme, Oscar for bedste originale manuskript, Oscar for bedste filmatisering, Oscar for bedste instruktør og en Oscar for bedste film (som de delte med Scott Rudin).

Eksterne henvisninger 
 
 
 
 
 

Filminstruktører fra USA
Filmproducere fra USA
Manuskriptforfattere fra USA
Oscar for bedste originale manuskript
Oscar for bedste filmatisering
Oscar for bedste instruktør
Par
Jøder fra USA
Pop-punk

Pop punk er en genrebetegnelse for en punk-type, der er kendetegnet ved at kombinere elementer af punk og pop. Typisk er der fokus på at kombinere en poppet melodi med et høj tempo og hurtige akkordskift. Musik karakteriseret som pop punk var især populært omkring årtusindskiftet, men også i 1970'erne var der flere fremtrædende navne, der blev betegnet som pop punk.

Pop punkens historie 
Med deres kærlighed for The Beach Boys og 1960'ernes tyggegummi-pop banede The Ramones vejen for det, der senere blev kendt som pop punk. I de sene 1970'ere begyndte en række engelske punkbands som Buzzcocks og The Undertones at spillere mere poppede melodier kombineret med den hurtige og minimalistisk stil fra Sex Pistols og The Clash. Power-pop bands som The Raspberries og The Nerves havde også flere elementer i deres musik, der fik indflydelse på udviklingen af pop punk-genren. 

I begyndelsen af 1980'erne opstod hardcore-genren som et forsøg på at vende tilbage til punkens rødder. Da hardcore efterhånden udbredtes, begyndte flere bands at gå i den modsatte retning og inkorporerede elementer fra popmusikken. Bands som Bad Religion og NOFX opstod herefter med rødder i det californiske skateboard-miljø.

I 1990'erne så pop punken en betydelig opblomstring. Blandt nyere navne kan nævnes The Offspring og Green Day, der begge startede deres karriere som mere konventionelle punk-bands. Green Days gennembrudsalbum Dookie, der udkom i 1994, var pladen, der for alvor var med til at definere pop punk i 1990'erne og medvirkede til at få genren eksponeret på kommercielle radioer og MTV. The Offspring og albummet Smash udkom få måneder senere og blev det bedst sælgende album på et uafhængigt pladeselskab med mere end 11 millioner eksemplarer solgt. Rancid havde i perioden udsolgte koncerter i gigantiske haller.

I 1999 blev pop punken endnu engang populært med Blink-182 og deres gennembrudsalbum Enema of the State, der var endnu mere radiovenligt og professionelt produceret end Green Day og Offspring. Tidligere fans af Blink-182 anklagede dem dog for at "blødgøre" deres lyd for at opnå kommerciel succes. Efter Blink-182 succes satsede de fleste større pladeselskaber på pop punken, hvilket blandt andet var medvirkende til Good Charlotte og Sum 41s respektive gennembrud. 

Punk
Demonstration

En demonstration er en offentlig fremstilling af en holdning der er delt af en gruppe. Gruppen kan være aktivister, en gruppe af borgere med fælles baggrund (f.eks. studerende, skolelærere eller registrerede revisorer) eller en gruppe borgere med en fælles holdning. Typisk beskæftiger demonstrationer sig med politiske, samfundsmæssige eller økonomiske forhold. Demonstrationer bliver især brugt til sympati- og antipatierklæringer til aktuelle hændelser (fx velfærdsprotesterne i 2006), men der findes også demonstrationer, der afholdes med bestemte intervaller (eksempelvis 1. maj-demonstrationer). 

Demonstrationer regnes ofte som mere betydningsfulde, jo flere medvirkende, der er i demonstrationen. Ulempen ved store demonstrationer kan dog være, at demonstrationernes budskab bliver uklart ved de mange medvirkendes forskellige årsager til deltagelse i demonstrationen.

Nogle demonstrationer og protester kan udvikle sig (i al fald delvist) til oprørslignende optøjer, eller overgreb på eksempelvis biler, butikker eller politimænd. Forskellige landes politistyrker reagerer forskelligt på demonstrationer, men de fleste lande har ved lejligheder været ude for, at politiet har grebet ind overfor demonstrationer ved brug af ikke-dødelige våben som f.eks. peberspray, gummikugler eller elektrochokvåben. I visse lande er det dog sket, at dødelige våben er blevet anvendt mod demonstranter.

Det er blevet hævdet, at politistyrkerne i visse lande anvender provokatører for at opildne demonstranterne for derigennem at retfærdiggøre brugen af vold.

Udvalgte demonstrationer i Danmark

18. maj-urolighederne 

Efter folkeafstemningen om Edinburgh-aftalen den 18. maj 1993 udbrød der om aftenen uroligheder på Nørrebro i København. Under gadekampe mellem politiet og demonstranter, begyndte politiet for første gang i fredstid at skyde mod demonstranterne og i alt 113 pistolskud blev affyret, hvilket resulterede i at 11 demonstranter efterfølgende blev behandlet for skudsår. Under begivenhederne råbte en betjent to gange Begivenhederne er også blevet berømte for at en betjent 2 gange med få sekunders mellemrum beordrer: "Skyd efter benene".

Masseanholdelser ved COP15 

Den 12. december 2009 protesterede mellem 60.000 og 100.000 mennesker i København i forbindelse med FN's klimakonference 2009 (COP15). I den forbindelse igangsatte politiet en knibtangsmanøvre, der afskar en del af demonstrationen fra begge sider med betjente og køretøjer og 968 personer blev anholdt og placeret på asfalten i tre til fem timer, hvorefter de blev kørt til klimafængslet på Retortvej i Valby..

Efterfølgende blev politiet ved Københavns Byret dømt for at have handlet ulovligt, og de klagende demonstranter blev tildelt erstatning. Sagen blev anket til Østre Landsret, der stadfæstede byrettens dom. Landsretten fandt, at forholdene under frihedsberøvelsen var i strid med Den Europæiske Menneskerettighedskonventions forbud mod nedværdigende behandling.

Referencer
Demonstration (flertydig)

Demonstration har flere betydninger:
 Demonstration – en større befolkningsgruppe, der på gaden erklærer deres holdning til en sag.
 Demonstration (undervisning) – i undervisning er en demonstration en måde at illustrere, hvordan en handling foretages.
 Demonstration (dokumentarfilm) – dansk dokumentarisk optagelse af 1. maj demonstration i 1932 af Mogens Voltelen og Per Knutzon
 Militær demonstration – en øvelse, der fremviser et militærs styrke, ofte for at skræmme potentielle fjender.
 Bevis (matematik) – især i matematik og naturvidenskab bruges demonstration som et synonym for bevisførelse.
 Demo (musik) – indenfor musik og computerprogrammer er en demonstration en illustration af et produkt, der enten endnu ikke er færdigudviklet eller er frit tilgængeligt af andre årsager.
Demo

En demo har flere betydninger:
 Demo (musik) – inden for musik er en demo udgivet for at illustrere musikeres kunnen.
 Demo (program) – inden for computerprogrammer er en demo en forudgave af et begrænset eller ikke færdiglavet program.
 Demo (computerspil) – inden for computerspil er en demo en forudgave af et begrænset eller ikke færdigkonstrueret spil.
 Demo (computerdemonstration) – inden for computerscenen er en demo, en demonstration af hvad man kan udrette på en computer. Dette har særligt været udbredt på C64 og Amiga.
 Demo (tegneserie) – Demo er navnet på en tegneserie, der blev udgivet i 2003-2004.
 DEMO (energi) (DEMOnstration Power Plant) er et foreslået fusionsenergi kraftværk
 Demo (Nightwish) – demoalbum af det finske metalband Nightwish
 Demonstration – blandt de, der ofte deltager i politiske demonstrationer kaldes disse ofte blot for demoer.
Capdown

Capdown (en forkortelse for Capitalist Downfall) er en engelsk skapunkgruppe fra Milton Keynes, der tidligere var kendt som Soap. Da gruppen har turnéret meget i deres hjemland, har de fået en stor fanskare, og er et af englands største nuværende punkgrupper. De er kendt for deres meget politiske numre, og hittet Ska Wars.

Medlemmer 
 Jake (vokal og saxofon)
 Boob (bas)
 Keith (vokal og guitar)
 Tim (trommer)
 Eddie (keyboards)

Diskografi 
 Time For Change EP (single, 1999) Household Name
 Civil Disobedients (2000), Household Name
 Pound For The Sound (2001), Household Name
 Xmas Fisting EP (2001), Household Name
 Link80/Capdown Split Household Name
 Act Your Rage (single, 2003), Fierce Panda
 New Revolutionaries (single, 2003), Gravity Dip
 Live In Brighton (with Rudebones) (DVD, 2003), Punker Bunker
 Live In M.K. (2005), Gravity Dip

Eksterne henvisning 
Gruppens hjemmeside

Punkgrupper fra Storbritannien
Verup

Verup er en meget lille landsby på Sydvestsjælland beliggende i Niløse Sogn ca. 4 kilometer nord for Dianalund i Sorø Kommune. 

Landsbyen ligger på kanten af Store Åmose og blev grundlagt i i den tidlige Middelalder som en udflytterbebyggelse fra Niløse.

Verup havde sin storhedstid under tørvegravningsperioden under 2. verdenskrig. Tidligere var her både købmand og brugs. 

Nærmeste forretninger ligger i Dianalund. Huse sælges i dag til høje priser grundet den naturskønne beliggenhed.

Kilder
 Jørgen Mogensen: Langs Landevej 255, bind 8, 9 og 10.

Lokaliteter i Sorø Kommune
Anarko-punk

Anarko-punk er en del af den generelle punk-bevægelse og punkmusik, der har fokus på bands, der fremmer specifikt anarkistiske idéer. Punkbevægelsen er ikke som sådan anarkistisk, men anarkismen har spillet en stor rolle for punkmusikkens udvikling og historie, ligesom punk har været en væsentlig måde for anarkismens moderne idéer at blive spredt på.

En generel øget interesse i anarkisme fandtes i 1970'ernes Storbritannien, kort efter punkens opståen. Det grafiske udtryk, Sex Pistols' Jamie Reid anvendte til gruppens albums og deres første single Anarchy in the UK var medvirkende til den generelle interesse. For den tidlige punk-bevægelse var sammenkædningen med anarkisme dog primært inddraget på grund af deres evne til at shokere omverdenen, mens punkbandet Crass of The Ex blev de første punkmusikere, der seriøst spredte anarkistiske og pacifistiske ídéer. Crass blev senere en indflydelsesrig del af protestbevægelserne i afslutningen af det 20. århundrede. 

Mange anarko-punkere støtter emner som dyrerettigheder, feminisme, anti-krigsbevægelserne, den globaliseringskritiske bevægelse og en lang række andre emner. Mens Crass var overbevist pacifistiske gælder dette ikke for hele anarko-punk-bevægelsen. Nogle mener, at voldelige handlinger kan være nødvendige i en given kontekst.

Ifølge Crass-stifteren Penny Rimbaud, der har været en nøgleperson i anarko-punken, var dette det sande udtryk for punk, mens bands som Sex Pistols, The Clash og The Damned bare var dukker for pladebranchen.

Eksterne henvisninger 

Punk
Anarkisme
Malin Lindgren

Malin Lindgren (18. februar 1932 i København – 7. maj 2006) var en dansk journalist og forfatter.

Malin Lindgren var datter af departementschef og senere direktør for Den Kongelige Porcelænsfabrik, Erik Lindgren.

Hun blev uddannet journalist og journalistelev på Bornholms Avis 1951-52 og på Næstved Tidende 1952-54, og sidstnævnte sted også journalist frem til 1956. I 1956 kom hun til BT og i 1958 til Søndags B.T. I perioden 1966-78 var hun på Berlingske Tidende, hvor hun særligt dyrkede de store interviews. I 1978 skiftede hun til Politiken, hvor hun fra 1989 var korrespondent først i Paris og siden Bruxelles. Fra 1997 var hun freelance journalist og boede den sidste del af sit liv i Rom.

Ridder af Dannebrog 1986.

Eksterne henvisninger 
 Malin Lindgren  på Bibliografi.dk
 

Personer fra København
Journalister fra Danmark
Riddere af Dannebrog
Biografiforfattere fra Danmark
Journalister ved Politiken
Journalister ved Berlingske
Dansksprogede forfattere fra Danmark
Crust punk

Crust punk eller Crustcore er den mere ekstreme udgave af peace punk genren indenfor hardcore. Genren blev startet af bands som Amebix, Deviated Instinct og Antisect. Lyden er meget speciel med hastige passager, der minder om grindcoren, og triste, langsomme og/eller melodiske stykker. Nogle kalder også genren for Stenchcore, hvilket kan føres tilbage til Deviated Instinct's demo bånd, "Terminal Filth Stenchcore".

Tekster i crust punk er som hovedregel mørke og fokuserede på politiske begivenheder, men dog også i nogen grad med følelser. Emnerne kan strække fra atomkrig (pga. 1980'ernes atom trussel), over miljøhensyn og ikke-konformitet til døden. Henvisninger til anarkisme er også almindeligt forekommende. Crust er en af de mørkeste subgenrer indenfor punkmusikken, og lydbilledet adskiller sig væsentligt fra de andre punk-genrer. Især de hurtige guitarriffs minder dog om peace punk'ens lydbillede.

Punk
Kristen punk

Kristen punk er en form for alternativ kristen musik, der spilles af bands, hvis medlemmer er åbent kristne. Teksterne afspejler som oftest deres tro, dog i varierende grad fra band til band. Bands som Relient K og MxPx.

Dele af genren, der specielt er henvendt til et kristent publikum, eksplicit gør opmærksom på deres tro og bruger kristne billeder i deres tekster, kan regnes som en del af den kristne musikindustri, der især i USA er vokset frem. På grund af punkmusikkens generelle ry og øvrige subgenrer, såsom hardcore punk, er mange bands dog ikke blevet anerkendt af de kristne grupper bag den kristne musikindustri. 

Kristen punks rødder i 1980'ernes musikalske miljø kan især spores tilbage til Chuck Smiths "Cavalry Chapel" i Orange County, Californien. En meget populær kristen punkgruppe, Undercover, spillede musik med hardcore-elementer, hvori teksten "God rules!" indgik jævnligt. De svenske punkbands Svarteskerm og Tekla Knös er nordiske varianter af kristen punk.

Blandt genrens udøvere og tilhængere anvendes begrebet JCHC ("Jesus Christ Hard Core") ofte som genrebetegnelse. 

Punk
Punk
Evgenij Klenø

Evgenij Klenø (27. november 1921 i Rusland – 2005) var dansk-russisk grafiker og kunstmaler. Hans far blev i Danmark farmaceut, hans mor var guvernante i Zarskoje Selo-grevskabet. På dåbsattesten skrev en russisk præst ved Alexander Nevski kirken – Jeugenij Klenø.

Den sidste Boheme – således betegnet i Jytte Dreyers interview med Klenø på Danmarks Radios TV i 1991. Startede sin uddannelse på Bizzie Høyers malerskole i København. Under besættelsen var han i Sverige og modtog undervisning hos den store svenske maler Isaac Grünewald. Efter befrielsen blev han optaget på Kunstakademiet. 

Debuterede på Kunstnernes Efterårsudstilling i 1947. Udstillinger på Charlottenborg og Den Frie, Skive Kunstmuseum, mv. Efter krigen bosiddende i en periode i det danske kunstnerhus i Paris, sammen med Richard Mortensen og Robert Jacobsen, og var en del af kredsen omkring Galerie Denise René.

Evgenij Klenø var en udpræget koloristisk maler med en stor sans for farver. Hans foretrukne motiver var opstillinger, landskaber og modelbilleder og gerne nøgenbilleder, fint sanset og stofligt malet. Store forbilleder var Edvard Weie og Karl Isakson. Klenø var bosiddende næsten 20 år i sydfrankrig. En god fortællende og beskrivende bog " Maleren Klenø " er udgivet af hans søn Ivanoff Klenø i 1998.

Eksterne henvisninger 
 

Malere fra Danmark
Finnegans Wake

Finnegans Wake gerne forkortet til FW eller The Wake er den sidste roman af James Joyce. Den udkom i 1939, 17 år efter Ulysses. Titlen henviser til en irsk drikkevise om et gravøl (wake), der ender med, at liget ved et uheld får whiskey i munden og vågner.

Finnegans Wake er afgjort det mest utilgængelige romanværk i den vestlige verden. Sproget er engelsk blandet med over 60 andre sprog i et eneste stort sammensurium af ordspil på alle sprogene. Joyce lærte sig alverdens sprog – også dansk. Teksten er spækket med allusioner og skjulte citater, der endda flettes ind i hinanden. Selve handlingen er skjult eller i bedste fald vanskelig at få fat i. Læsere og litteraturvidenskaben har diskuteret værkets egentlige mening. Sprogmanden Harry Burrell har brugt mange år på at påvise, hvordan hele værket egentlig handler om Bibelens skabelsesberetning, mens andre har påvist, hvordan en sådan analyse reducerer netop det kaos, som Finnegans Wake skal være.

Da Joyce tog udgangspunkt i Dublin og irsk historie og var en stor beundrer af Ibsen, dukker norsk også op i værket. Fx handler en af historierne om en norsk skrædder, og der er ord som bakvandets, Knut Oelsvinger og Bygmester Finnegan. De fleste af Ibsens værker, mange af hans figurer og en del citater er flettet ind i Finnegans Wake. Da Joyce lærte Nora Barnacle at kende, omtalte han den anden Nora, hovedperson i Et dukkehjem, men frk. Barnacle anede intet om hende. Mens Joyce arbejdede med Finnegans Wake, ønskede han at lægge nogle henvisninger til skandinavisk sprog og litteratur ind i værket og fik efterhånden fem norsklærere. Den første af dem var Olaf Bull. Joyce ønskede at læse norske værker på originalsproget, deriblandt P.A.Munchs Norrøne Gude- og Heltesagn. Linjer fra Bulls digte går igen i "dette spindelvæv af ord", som Joyce selv kaldte Finnegans Wake, og Bull selv dukker op under navnet "Olaph the Oxman".

Tordenord 
I teksten er der 10 ord, som kaldes "tordenord". De ni af dem har 100 bogstaver og det tiende 101, i alt 1.001 bogstaver.

Ordene er

Dansk oversættelse 
Den danske lyriker Peter Laugesen har i flere interviews sagt, at han arbejder på at oversætte Finnegans Wake til dansk. Dog siger han at for hver gang han læser værket, synes den at sige noget nyt. Derfor er det noget af et livsprojekt.

Henvisninger

Eksterne henvisninger 
 Finnegans Wake Extensible Elucidation Treasury (FWEET) 
 Finnegans Web & Wiki 
 http://politiken.dk/magasinet/interview/ECE2347593/dansk-poesis-eneste-rigtige-rockstjerne-jeg-er-jo-ikke-yahya-hassan-vel/ 

Romaner fra Irland
Litteratur i 1939
Christian Hildebrandt

Christian Hildebrandt (født 30. maj 1967 i Dragør) er en dansk komponist og dirigent og medstifter af Vesterbro Komponistforening. Medlem af Dansk Komponist Forening.

Værkliste 

Kor a cappella:

 Stabat Mater (11 min, SATB, 1993-1994)
 Saligprisninger (6 min, SATBB, 1995)
 Kyrie (5 min., SATB, 1995)
 Salme 103 (4 min, SATB, 1994-1996)
 Fire Nordbrandt sange (5 min, SATB, 1997-1999)
 ode til tiden der kommer og danser (6 min, SATB, 1999)
 Kærlighedens Højsang (12 min, SSATB, 2000)
 Salme 23 (5 min, SATB, 2000)
 Adflictus sum (2 min, SATB, 2001)
 Ubi caritas (4 min, SATB, 2001)
 Credo (13 min, SSSAAATTTBBB, 2001)
 Lux aeterna (2 min, SATB, 2002)
 Oculi omnium (3 min, TTBB, 2002)
 Magnificat I ( 1½ min, SATBB, 2003)
 Sanctus (5 min, SSAATB, 2003)
 Efter Næsen (2 min., SAB, 2004)
 Alma Redemptoris Mater (6 min, SATB, 2004)
 Graduale (5 min, SSAATB, 2005)
 Sanctus på Skt. Stefans Dag (5 min., SSAATTBB, 2005)
 Choices (tekst: Mark Hillman, 2 min., SATB, 2006)
 Magnificat II – Magnificat Fragmente (3 min., SSAATTBB, 2006)
 Non sibi sed omnibus (tekst: Mark Hillman, 4 min., 2007)

Andet:
 Seks orgelstykker (8 min, 1992)
 Tre præludier (5 min, piano, 1993)
 ild (2 min, baryton, piano, 1993)
 Kyrie-Christe-Kyrie (5 min, strygekvartet, 1995)
 Elégie pour la mémoire (2 min, orgel, 2001)
 Credo (15 min., SATB og kammerorkester, 2001)
 Fuga (1½ min, strygekvartet, 2004)
 ilma on kaunis (3 min, baryton, piano, 2004)
 Symfoni nr. 1 (15 min. ork., 2005)
 Ost- westliche Quartette (10 min., cl, vln, vlc, pno, 2005)

Ekstern henvisning 
 www.hilc.dk
 Christian Hildebrandts hjemmeside

Komponister fra Danmark
Klassiske komponister fra det 20. århundrede
Klassiske komponister fra det 21. århundrede
Kammerherre

Titlen kammerherre anvendes ved hoffet. En kammerherre har oprindeligt været en fremtrædende embedsmand – ofte en adelig – med adgang til kongens kammer (deraf titlen). I dag anvendes den som ærestitel. Der udnævnes fortsat kammerherrer. Det er den siddende regent, der afgør, hvem titlen skal gives til. Oftest bliver den givet til afgåede højere embedsmænd eller til besiddere af større godser. Desuden er cheferne for Den Kongelige Livgarde og Gardehusarregimentet kammerherrer.

Tidligere fandtes også hoftitlerne kammerjunker og kammerpage, der rangerer under kammerherre. Kammerjunker har ikke været brugt siden 1947 og kammerpage ikke i flere hundrede år. En hoftitel, som fortsat er i brug, er hofjægermester.

Hoffet gør brug af kammerherrerne når en nytiltrådt ambassadør skal ledsages til sin første audiens hos dronningen samt ved større festligheder i kongehuset.

Kammerherrer "i tjeneste" bærer en rød uniform med en kammerherrenøgle på højre frakkeskøde.

Dronning Margrethe 2. har også udnævnt kvindelige kammerherrer, der tillægges titlen kammerdame. Kammerdamerne har ikke uniform. Mens en kammerherres hustru benævnes kammerherreinde, findes der ingen tilsvarende titel til en kammerdames ægtemand.

Kammerherrer er indplaceret i Rangfølgens klasse 2, nr. 5.

Pr. 24.2. 2012 var der 102 kammerherrer og 9 kammerdamer i Danmark. I 2022 var antallet gået op til 128 kammerdamer og -herrer.

Se også 
 Kammermester

Kilder 

Hædersbevisninger
Titler i Rangfølgens klasse 2
Maribo Station

Maribo Station er Maribos centrale punkt for tog- og bustrafik. Togene over stationen kører på Lollandsbanen, mens busserne drives af Movia (tidligere Storstrøms Trafikselskab).

Stationen har fire spor. Tog mod Nykøbing Falster benytter normalt spor tre, og tog mod Nakskov spor et. 

Spor to benyttes af Museumsbanen Maribo-Bandholm (veteranbane) på den tidligere Maribo-Bandholm Jernbane.

Eksterne henvisninger

Lokaltog
 Maribo Station på dsb.dk

Stationer på Lollandsbanen
Station
Maribo Boldklub

Maribo Boldklub (eller MB) er en fodboldklub lokaliseret i Maribo. Maribo Boldklub blev stiftet i 1934.

Fodboldklubber under DBU Lolland-Falster
Boldklub